《送陈用中司训先生还汉中》
明代·茅大方

柳妥花殷食又寒，渭城歌断思漫漫。
万山入汉秦关险，孤栈连云蜀道难。
驴背寻诗春正好，蛾眉如画雨初干。
胜游归后添佳趣，为写新图寄我看。

作者简介：茅大方，明诗文家。名辅，又字希董。泰兴人。洪武中为淮南学官，擢秦府长史。建文元年，迁副都御史。靖难兵下南京，死于难。大方博学能诗文，诗流传不广。著有《希董集》。